Erik Botheim

**Erik Botheim** (født 2000) er en norsk fotballspiller som spiller for den svenske klubben Malmö FF. Han har tidligere spilt for , , , ,  og .

## Karriere
Botheim var kjent som et stort talent i sin ungdom og fikk sin debut på Lyns A-lag som 15-åring. Han spilte på alle ungdomslandslagene opp gjennom karrieren og i 2016 inngikk han en treårskontrakt med Rosenborg. Han slo aldri gjennom på Rosenborg og fikk aldri spille fast. Høydepunktet i Rosenborg-karrieren ble et hattrick mot Tromsø. I siste halvdel av 2020-sesongen ble Botheim leid ut til Stabæk, der han fikk 17 kamper og scora null mål. I forkant av 2021-sesongen ble Botheim frigjort fra kontrakten med Rosenborg. Han skrev under en toårskontrakt med Bodø/Glimt få dager etter. Han spilte samtlige kamper i 2021-sesongen for Bodø/Glimt og ble toppscorer for klubben med 15 mål i serien og åtte mål i Europa. 23. desember 2021 skrev Botheim under en 3,5 år lang kontrakt med FK Krasnodar i Russland i en overgang der Bodø/Glimt får 80 millioner for spilleren, med mulighet for ytterligere 20 mill. Botheim ble med det den dyreste spilleren solgt fra en norsk klubb noen sinne.

I 2011 trente han med G12-laget til . Erik Botheim startet sin karriere på Lyn og fikk sin seniordebut som 15-åring i juni 2015, da han kom inn fra benken mot Ullern i en kamp som endte 2–2. Han scoret sitt første seniormål i oktober 2015, da han scoret i Lyns 9–2-seier over Holmen.

### Rosenborg
Den 18. juli 2016 skrev han under en treårskontrakt med Rosenborgs juniorlag. og scoret sitt først mål i klubben, da han 18. november 2016 scoret det første målet i NM G16-finalen mot Start.

Han var med Rosenborgs A-lag på treningssamling til Gran Canaria i januar 2017.

Den 28. januar 2017 fikk han sin A-lagsdebut for Rosenborg i en treningskamp mot Ranheim. og sin offisielle A-lagsdebut fikk han 26. april 2017, da han startet for Rosenborg mot Strindheim i 1. runde i cupen, i en kamp som endte 2–0. 16. juni 2017 skrev han under en kontrakt ut 2020 med Rosenborg og ble en del av Rosenborgs A-lagstropp. Han fikk sin Eliteserie-debut for Rosenborg mot Vålerenga 17. september det samme året, da han be byttet inn for Anders Trondsen etter 81 minutter i en kamp Rosenborg vant 3–0. På slutten av sesongen, hadde Botheim nok kamper til å få medalje, da Rosenborg vant Eliteserien.

Han var med på å vinne Mesterfinalen i fotball for menn 2018, i en kamp Rosenborg vant 1-0 mot Lillestrøm. 

Den 2. mai 2018 scoret han sine tre første offisielle A-lagsmål i 2. runde i cupen mot Steinkjer.. 7. juli 2018 scoret han sitt første Eliteserie-mål for Rosenborg mot Tromsø, i en kamp som også var hans første fra start i Eliteserien. I sesongen 2018 var han med å vinne Eliteserien og Cupen.

Den 10. august 2019, scoret Botheim sitt første hattrick i Eliteserien, igjen mot Tromsø.
 Den 21. november 2019 skrev han under en ny toårskontrakt ut 2022 med Rosenborg.

Den 15. februar 2021 ble han fristilt fra sin kontrakt med Rosenborg.

#### Stabæk (lån)
Den 17. juli 2020 ble han lånt ut til Stabæk ut sesongen 2020. og fikk sin debut for laget to dager senere i en kamp mot Aalesund. I debuten for Stabæk skaffet han den avgjørende straffen som sikret seieren og han fikk skryt for samspillet med Hugo Vetlesen, som senere igjen skulle bli hans lagkamerat i Bodø/Glimt. Botheim ble matchvinner i 1-0 seieren over Lillestrøm i en treningskamp i oktober 2020, men scoret altså ingen mål i obligatoriske kamper i sitt opphold i Stabæk.

### Bodø/Glimt
Etter å ha blitt fristilt fra RBK, signerte Botheim gratis for Bodø/Glimt to dager senere, den 17. februar 2021. I Bodø ble han samboer med tidligere lagkamerat Hugo Vetlesen fra oppholdet i Stabæk, og de overtok leiligheten som Kasper Junker og Philip Zinckernagel hadde hatt i 2020-sesongen. Botheim scora for Bodø/Glimt i de fem første serierundene, inkludert mot Rosenborg. Han endte sesongen med 15 mål i Eliteserien og åtte mål i Europa, og ble dermed toppscorer for Glimt i begge turneringer. Inkludert tre mål og tre målgivende mot AS Roma. Botheim scora 1-0 målet i siste serierunde som endte med 3-0 seier mot Mjøndalen og sikret seriegullet.

### Landslaget
Erik Botheim har representert Norge på alle aldersbestemte landslag og har til sammen spilt 41 aldersbestemte landskamper og scora 14 mål. I 2017 var Botheim med på U17-EM i Kroatia. Han spilte alle tre gruppespillkampene, uten å score. Norge ble slått ut i gruppespillet etter to tap og én uavgjort.

Han ble tatt ut i Norges G17-landslagets EM-tropp til U-17 EM i Kroatia 2017.

Han ble tatt ut i Norges tropp til U19-EM 2018 i Finland.

Han ble tatt ut i Norges tropp til U19-EM 2019 i Armenia.

Den 24. august 2021 ble han tatt ut i sin første landslagstropp for  i kampene mot  (1. september),  (4. september) og  (7. september).

Den 3. september 2021 fikk han sin første U21-landskamp for Norge mot Østerrike.

Han ble tatt ut i  tropp til U21-EM 2023 i Georgia og Romania.

I mai 2024 ble Botheim igjen innkalt til herrelandslaget, etter nesten tre års fravær, i anledning av landskamper mot  og  i juni. Botheim hadde vist imponerende form for . Med åtte mål på elleve seriekamper var han på tidspunktet toppscorer i Allsvenskan. I kampen mot  den 8. juni 2024 fikk han sin herrelandslagsdebut da han ble byttet inn med få minutter gjenstående av full spilletid.

I mars 2025 spilte han sin andre herrelandskamp da han kom inn som innbytter tretten minutter før full spilletid i en VM-kvalifiseringsseier over .

## Statistikk
:*(Sist oppdatert 20. desember 2021)*

## Meritter

### Rosenborg
*Eliteserien (2): 2017, 2018
*Cupen (1): 2018
*Mesterfinalen (1): 2018
*U-19 mesterskapet (1): 2019
*U-16 mesterskapet (1): 2016 

### Bodø/Glimt
*Eliteserien (1): 2021

## Referanser


## Eksterne lenker
* 
* Talentet: Erik Botheim - Rosenborg
* Offisiell statistikk for Rosenborg Ballklub Erik Botheim